EPISTOLA 

PASTORALE 

AD 




CLERUM ET POPULUM 

VICETINAE DIOEGESIS 




PATAVTI 

TYPIS SEMINAMI 

MDCCCXXXIL 



Digitized by Google 



Digitized by Google 



3 



JO. JOSEPH CAPELLARI 

DEI ET APOSTOLICAE SEDIS GRATIA 

EPISCOPUS VICET1NUS 



CAPITOLO CLERO POPULOQUE SUO 

SALUTEM IN DOMINO SEMPITERNAM 



]V1 isericordiarum Pater, Venerabiles Fratres, Dilectissirai 
Filli, cujus sapienti attingit a fine usque ad linem fortiter, 
et disponit omnia suaviter, me abjecdssimum ejus famulum in 
omni vitae meae ratione per multas rerum vices clementer ita 
deducere dignatus est, ut ad sublime ministerii opus singulari 
piane atque imperscrutabili providentiae consilio non inopinan- 
tem minus quam immerentem praeordinasse quodammodo videa- 
tur. Cum enim ab ineunte adolescenti obedientiam tamquam vi 
tutum omnium parentem et custodem, quemadmodum M. Gre- 
gorius appellai, mila proposuissem; ut amplissimorum Praesulum 
voluntati obsecundarem, in Utinensi Seminario me totum studio- 
sae ac praesertim Ecclesiasticae juventuti ercolendae regendaeque 
perlibenter devoveram, ac reliquum tempus omne patriae ac ci- 
vium meorum temporibus transmittendum judicaveram. Veruna 
superiori auctoritate patriis e finibus repente avulsus in celeber- 
rimum Archigymnasii Patavini Collegium, deinde in perillustrem 
ac vetustissimum hujus Cathedralis Ordinem non sine màxima 
animi mei admiratione et pudore memet vidi cooptatum. 

Plures hic anno» utroque simul munere prò virili parte per- 
functus, jamque annorum sexaginta spatio aetatis emenso, curia 
laboribusque attritas animi et valetudinis vires prope delabi quo- 
tidie sentiens, eo tantum spectabam, ut privata vivendi consue- 
tudine aliquando revocata, jam festinantem villicationis meae ra- 
tionem instruere, anteactae vitae noxas vestibulum inter et altare 
defletas diligenter eluere, ac magis expeditae ad beatum aeterni- 
tatis portum viae muniendae impensius liceret incumbere. Haec 
ego, Venerabiles Fratres, prospiciebam animo, haec tota mente 
et contentione praeoptabam. 

Verum, o fallaces hominum spesi o inanes cordis nostri cogi- 
tationes et vota! »Quis hominum poterit scire consilium Dei? aut 
»quis poterit cogitare quid velit Deus» (1)? Eo siquidem tem- 
pore, quo sub Eliae juniperi umbra illud fore sperabam, ut vires 
longo ac difficili itinere defatigatae tandem aliquando conquiesce- 
rent, » Surge, conlestim mihi Angelus Domini inquit, grandis enim 
»tibi restat via» (a). Florentissimus Vicetinae Ecclesiae ager ho- 
die tibi traditur excolendus, lectissimus Deoque maxime acceptus 
Vicetini gregis populus caelestis doctrinae pabulo nutriendus, 
atque ab hostium insidiis custodiendus {idei tuae demandatur. 

Subitum tantae vocis imperium, quod statim Augusti Cae- 
saris religiosissimi Imperatoris ac Regis nostri, Gregorio XVI su- 
premo totius Christiani gregis Pastore annuente , deelaratione 
nuntiatum est, quo animum meum pavore ac tremore percule- 
rit, in quas et quantas mentis fluctuationes piane conjecerit, ne- 
que ego sane verbis eloqui, neque vos, Dileclissimi Fratres, intel- 
lectu et cogitatione assequi ulla ratione potestis. Quid enim tam 
anceps, tam sollicitum, tamque metuendum, quam hominem par- 
vulum, novissimum virorum, circumdatum infirmitate, non modo 
nullo generis splendore, nulla facundiae laude, nullo rerum usu, 
aut divini verbi annuntiandi exercitatione eommendatum, sed omni- 
bus etiam animi praesidiis destitutum, quae a disripulis suis Ti- 

motheo et Tito, ut digne possent in domo Dei conversari, tan- 
topere efflagitabat Apostolus, hunc tamen in cathedram Senio- 
rum ascendere, in celso Episcopali officii fastigio collocari, in- 
genùssimum Apostolici ministerii onus, ipsis Angelorum humeris 
formidandum , suscipere ? 

Accedit, ut justissima quoque perillustrium Antistitum, qui- 
bus elapsis temporibus Vicetina effulsit Ecclesia, et maxime eo- 
rum, qui proxime praecesserunt, me sentiam recordatione com- 
moveri. Tot enim et tam speciosae virtutum imagines, tot et 
tanta sanctitatis, pastoralis constantiae, paternae sollicitudinis, sa- 
pientiae in agendo, liberalitatis in benefaciendo posteritati exem- 
pla ab eis relieta conspicimus, ut nedum propius aemulari, sed 
ne longo quidem intervallo eadem persequi me posse confìdatn. 

Haec mihi omnia obversabantur , Fratres, Filiique Carissimi, 
haec liodie quidem me terreni vebementer atque perturbant, ut 
verius, quam olim D. Bernardus, debeam confiteri: 55 In ipso 
» exaltationis meae articulo tremor venit super me n . Atque his 
fortasse animo fractus concidissem, nisi expansis ad caelum ma- 
nibus divinam elementiam suppliciter obtestatus, ut imparem tanto 
oneri Pastorem dignaretur avertere, certissima Sapientiae caele- 
stis oracula accepissem: « Deus vocat ea quae sunt, tamquam 
» ea quae non sunt (3). Infirma mundi eligit, ut fortia quae- 
» que perficiat (4) • Qtii potens est de lapidibus suscitare filios 
«Abrahae, et idoneos lacere N. Testamenti ministros, quos ele- 
n git » (5) . Hinc obedientiae vestigiis perseveranter inhaerens , me* 
que sub potenti Dei manu humilians sensum et cogitationes meas 
ad suae voluntatis nutum penitus conformabam, et cum Leone 
1VL Pontifice humiliter repetebam: rlpse mihi fiet administratio- 
nis adjutor, qui mihi oneris est auctor; et ne sub magnitudine 
gratiae succumbat infirmus, dabit virtutem qui contulit dignita- 
tem » . 

Itaque finalissima divinae bonitatis spe erectus impositam mihi 

Episcopalis ministerii servitutem fidenter ingredior, et manuum 
iropositionis ac sanctae unctionis gratia confirmatus , Pastora- 
lem meae ad vos humilitatis missionem peramanter annuntio. Te- 
stis est milii Deus, qui omnium mentes maxime perspicit, me a 
prima die, qua Pastorem animarum vestrarum designatimi acce- 
pi, paterna vos cantate prosecutum, nihil jucundius habuisse, 
quam de vobis, de salute atque incolumitate vestra saepissime 
cogitare. Jam vero, quoniam vehementer cupio vos videre et os 
ad os loqui, properabo, et cum primum mihi licuerit, cum gau- 
dio accedam ad vos, et quidquid in me est studii, consilii, la- 
boris, virium, quidquid vigilanda et cantate poterò, quidquid 
fide et constantia, id omne saluti ac felicitati vestrae polliceor 
atque devoveo. Quam dulce'mihi erit ovium gregis mei vultus 
agnoscere, prò eis orare et sacrificium oflèrre, saluberrimo verbi 
divini et Sacramentorum alimento pascere ac recreare! Omnibus 
omnia factus, ut omnes salvos faciam, si quid devium erit redu- 
cere, si quid aegrotum sanare, confractum et saucium alligare, 
abjectum erigere et solari, quodque perierat, omni studio quae- 
rere, totisque viribus revocare contendam. Etenim Dominum au- 
dio apud Ezecbielem crebro et graviter intonantem : » Ego ipse su- 
ri per pastores gregem meum de manu eorum requiram. Si spe- 
ri culator non intonuerit buccina, et impius in iniquitate sua captus 
«est, sanguinem ejus de manu speculatoris requiram « ( 6 ) . Qua- 
re manent, semperque manebunt alta milii mente reposita Seba- 
stiani Venerii bene merentis in eadem hac Sede Praedecessoris 
mei verba: «numquam satis studii, numquam satis laboris impendi 
«prò ovibus illis a luporum impetu atque incursibus defendendis, 
«quas Christus sui sanguinis pretio libentissime et liberalissime 
» redemit ( 7 ) « . 

Haec onera gravissima et munia Apostolatus mei . Haec probe 
novi, haec jubente Domino obsequenter amplector, et tota mente 
gerenda profiteor. Verum infirmatam in paupertate virtutem meam 

quis eriget, quis levabit? Quis laboranti in auxilio opportuno dex- 
teram porriget, ne ponderis magnitudine oppressus conditionis hu- 
manae et virium mearum imbecillitale deficiam? Vos omnes etiam 
atque etiam rogo, Venerabiles Fratres, et Filii mei Dilectissitni, 
per Dominum nostrum Jesum Christum, ut et adjuvetis me in 
orationibus vestris apud Patrem omnipotentem, qui et velie et 
perficere in nobis operatur, et cum Pastore animarum vestrarum 
in tam ancipiti discrimine constituto in caritate Spiritus Sancii di- 
gne et sollicite adlaboretis. Quomodo enim mens ejus adeo ine- 
pta atque imparata, adeo trepida atque infirma voluntas et uni- 
versa quae agenda sunt videre, et ad ea quae viderit peragenda 
convalescere se posse confidai, nisi spiriti! intellectns, spiritu con- 
silii et forritudinis, in prudentia et fide veritatis ad sanctificationem 
populi sui erigatur, et in consummationem ministerti, in quo vo- 
catus est, operae et caritatis vestrae subsidiis lulciatur, robore- 
tur, augeatur? 

Sed vos in primis baec, virtute ac dignitate praestantes Ca- 
nonici lectissimi , praecipuum antiquissimae Sedis ornamentum , 
gestiens atque humillima spectat orario . Vos enim nobilissimi Cleri 
primiriae, vos Vicerinae Ecclesiae Senatus, vos gaudium et corona 
mea, vos et praesidium et decus. A prudentia ac pietate singu- 
lari, qua vos maxime commendatos novi, a sapientia, huniani- 
tate, a consiliis vestris opem et levamen reverenter expecto ac 
vehementer efflagito. At cum veluri candelabra lucenria in domo 
Domini conspicuo in loco positi sitis, ut Ecclesiae Dei fulgeatis, 
ceteri quoque fideles de sancritatis vestrae splendore lumen hau- 
rire , et vestrae caritatis igne incalescere debent et inflammari . 
Quare pergite, uri praeclare consuevistis, pergite super alios quo- 
que virtutum vestrarum lucem late diilimdere, et quemadmodum 
ceteris dignitatis amplitudine praecellitis, ita populo universo ac 
praeserrim inferiorum Levitarum coetui vosmeripsos bonorum ope- 
rum in verbo, in conversatione , in fide exemplum praestantius 

exhibere. Discant a vobis, quomodo sapientissimi sacrorum Ca- 
nonum atque Ecclesiasticae disciplinae legibus obtemperare, quo- 
modo divinae gloriae cultum ac decorem domus Dei promovere 
et amplificare, quomodo in hyinnis et cantici beatae Sioni choros 
infiammato animorum studio aemulari, quomodo denique se in 
domo Domini oporteat ambulare, ut ministros decet et dispensa* 
tores mysteriorum Dei . 

Sed jam me vocat inclytus Parochorum coetus, atque univer* 
sus ordo venerabili Sacerdotum . Sai terrae vos esti , dilectissimi 
Ecclesiarum Rectores, et columnae ardentes in ministerio vestro. 
Cumque speculatores domus suae et custodes super muros Jeru- 
salem vos quoque posuerit Deus, mihique in mystica hac vinea 
excolenda operarios fidelissimos constituerit et adjutores, expansis 
brachiis paternae vos dilectionis amplector, proque legatione, qua 
fungor apud vos, in visceribus Jesu Christi precor omnes atque 
obtestor, ut in pastorali vocationis spiritu, quem semel induisti, 
fidelissime maneatis, meaeque tenuitati in Epicopalis officii pon- 
dere sustinendo prompto lubentique ministerio placeat opitulari. 
Itaque non turpis lucri amore, neque infiatae dominationis ambi- 
ti!, sed forma facti gregis ex animo pascite qui in vobis est gre- 
gem Dei . Sint pedes vestri speciosi pedes euangelizantium pa- 
cem, euangelizantium bona, niliilque serinonibus, nihil operibus 
vestris quam Dei gloriam et salutem populi vestri requiratis. O- 
mnibus et singulis praedicate verbo et maxime exemplo, cum 
vivus quidem sermo Dei sit et efficax ac penetrabilior omni gla- 
dio ancipiti , » sed ille dumtaxat, inquit D. Gregorius, quem di- 
scenti aedo commenda t n . Et sane M. Basili eloquentia, ut ani- 
madvertit Nazianzenus, n tonitru non esset, quo omnium pectora 
nquaterentur , nisi ejusdem vita tamquam fulgur omnibus coru- 
scaret» . Docete igitur depositum custodientes Catholicae Ecclesiae, 
quae est columna et tìrmamentum veritatis, obsecrate, arguite, in- 
crepate edam, si quando res et tempora exposcere videantur; sed 

in simplicitate sermoni», in doctrina sana et irreprehensibili , in 
omni lenitate et patientia, non potestate domini, sed caritate fra- 
tris, Apostolorum exemplum intuentes, qui omni die non cessa- 
bant in tempio et circa domos Jesum Christum et hunc crucifi- 
xum, vivam Euangelii imaginem proprio in corpore circumferen- 
tes, sanctissime docere et euangelizare . 

Haec omnia me non praeterit, egregii animar um Pastores, 
vos hactenus commendabili studio peregisse , et prò certo habeo 
pari cnm diligentia et laude in posterum peracturos. Verumtamen 
cum neminem lateat, quot et quanta in Dei Ecclesiam incommoda 
et detrimenta a divinae legis imperitia, tamquam a pestifera ra- 
dice , soleant redundare ; tempestivam puerorum eruditionem cu- 
rae et pietati vestrae numquam desinam quam studiosissime com- 
mendare. Si enim fide» ex auditu, auditus autem per verbura Dei, 
quomodo qui non audierunt, credent, et legis praecepta serva- 
bunt, qui legem et verbum ipsum, cujus declaratio caecos illumi- 
nai et inteUectum dat parvulis, nescierunt? Quapropter nullis la- 
boribus, nulli parcentes industriae in illud perdiligenter incumbite, 
ut Catholicae fidei lacte tenerae nutriantur parvulorum mentes, ut 
morum et Christianarum virtutum institutis imbuantur, ut verbo 
Dei ac divinae Religioni» magisterio ab ineuntibus annis aures prae- 
bere faciles assuescant. Utinam, Dilectissimi , in grege hoc nostro, 
in vinea hac electa ncque e pileria, neque ex adulti» vel unus re- 
periatur, de quo ingemiscens mater communi» Ecclesia cogatur 
miseria illis vocibus lamentari: »Parvuli petierunt panem, et non 
»erat qui frangerei eis» (8)! Tenellas vidi arborea in horto meo 
gerrainantes et succrescentes, et non erat qui rigaret et coleret. 
Agnos audivi clamante», et procul errante» a praesepibus, longa 
fame confectos et circumfrementiurn luporum occursibus trepidos, 
et non erat qui miserans quaereret, ut ad ovile reduceret. 

Neque vero haec, quae commemorabam , Archipresbyterorum , 
aut Parochorum ita propria censenda sunt, ut alios Poenitentiae 
a 

Sacramenti Ministros , verbi divini Praecones , Sacerdote» univer- 
sos sive regulares sint, sive saeculares, qui Parochis ipsis tenen- 
tur proxime sullragari, aliquatenus non respiciant. Quandoquidem 
omnibus pariter quo dignitari» honore praefulgeant, quem ad finem 
divinae sapientiae con sii iis ordmentur, quibus charismatum donis 
insigniantur et cumulentur, graviter animadvertendum est. Nonne 
enim quicumque tamquam Aaron in sortem Domini vocati sese ul- 
tro Ecclesiasticae militiae devoverunt, et Sanctuarii lapidea, et mun- 
di lumina, et regale Sacerdorium, Deumque inter et homines me- 
diatore» atque internuntii sanctorum eloquiorum oraculi» declaran- 
tur? «Omni» Ponrifex, clamai Apostolus, ex bominibus assum- 
» ptus , prò hominibu» constkuitur in iis, quae sunt ad Deum, ut 
» offerat dona et sacrificia prò peccati», qui condolere possit iis, 
r> qni ignorant et errant» (9). Quo igitur humilitaris et lìdei, 
quo conrinentiae et sanctitatis odore ad vindicem Nomini» iracun- 
diam leniendam, divinamque clementiam bominibus conciliandam 
unumquemque eorum oportet accedere: qno virtutis ac meritorum 
splendore ad saluti» aetemae semitam fidelibus ostendendam, eos- 
que ab inscitiae et vitiorum tenebri» eruendos; qua cura, qua 
vigilantia, quo animi robore ad spirituale Ecclesiae aedificium non 
modo custodiendum, sed ornandum etiam, muniendum, amplilican- 
dum oportet incombere? 

Quapropter Sanctuarii ministerio addicti quotquot estis, et Le- 
vitae omnes, agnoscite, quaeso, dignitari» vestrae praestantiam , 
agnoscite petram, de qaa excisi estis, spiritimi agnoscite ministe- 
ro et Vocarionis vestrae. Perpendite vestri nomini» excellentiam , 
omnique studio et nisu contendite, ut illud perpetuo siris, quod 
vocamini. r> Propterea enim, monebat Hieronymus scribens ad Ne- 
» potianum , clerici vocamini, vel quia de sorte Domini estis, vel 
«quia ipse Dominus sors, idest pars clericorum estn. Memen- 
tote diem, qno primus aditus vobis atque ostium ad Sanctuarium 
patuit. Quippe lune Dominus prò singulari ea dignarione, qua vos 

assumpsit, pars hereditatis vestrae esse coepit, vosque tam divini 
muneris participes efl'ecti, a reliquo populo segregati omnibus sae- 
culi pompis, honoribus, blandimentis ultro abdicatis , aureos illos 
nexus osculati estis, qui vos rerum divinarum cultui , animarum 
saluti, Deique gloriae provehendae augendaeque penitus aeternum- 
que manciparunt: «Funes oeciderunt mihi in praeclaris; etenim 
r> hereditas mea praeclara est milù» (io). Quae si optime per spe- 
da atque explorata vobis fuerirtt, omnes digne, ut confido, mo- 
ribus ad normam Concili! Tridentini compositis, cum consensu 
in domo Dei ambulabitis, et satis divinae vocationis ofliciis ac 
magnitudini facietis. Ex quo illud profedo fiet, ut Parochorum, 
quibus ducibus adlaboratis, ministerium et curam in portando poti- 
dere diei et aestus laudabilker adjuvetis, et Episcopo vestro de 
tanto animarum regimine soilicito levamen et solatium afferentes, 
villicationis ejus rationibus mirifice consulatis. 

Quamquam quid aniraum meum solari facilius poterit ac ju- 
vare, quam eximius labor et sollicitudo vestra, illustres ac per- 
docti studiosae juventutis cujuslibet Instituti Moderatores? Cum 
enim in luctuosa illa tempora misere incidisse videamur, quibus 
futurum praedixit Apostolus, ut viri superbi discedentes a fide, 
attendentes spiritibus erroris, loquentes perversa et mendacium, 
ac volentes convertere Euangelium exsurgant, ut abducant disci- 
pulos post se per inanem faUaciam secundum dementa mundi, et 
non secundum Christum, adeoque non Religionis rninus quam So- 
cietaria atque Imperii osores et hostes; vestrum porissimum est, 
Praeceptores carissimi, quorum fidei ac pietati puerilis aetas con- 
credita fuit, auctoritate d sapientia, qua maxime polietis, elfice- 
re, ne in fiorenrissimum Vicetinae Provinciae agrum tam morti- 
fera lues irrepat, aut ne saltem, si quid forsitan labis et conta- 
gionis irrepserit, larius serpere possit ac debaccbari. Vestrum est, 
adolescentium , in quibus tota familiarum, tota Ci vitati» et Patriae 
spes ac futura prosperitas sita est, cereos animo» ad honestatem 

flectere, gressus adirne titubantes rectum sapientiae tramitem edo- 
cere, atque una cum bonarum artium scientiarumque rudimen- 
tis pretiosa Christianae Religionis semina et virtutis radices re- 
centibus pectoribus alte defigere. Namque, ut monet nostrae ae- 
tatis erudidssimus scriptor, quo teterrimum illud illuminatae Piti- 
losophiae virus invalescit magis ac propagatur, eo magia in dies 
probitatis ac socialium virtutum splendor elanguescit, infirmatur, 
exstinguitur . Quapropter parcite. Immanissimi Professores, si no- 
vus vestrae hujus Provinciae Antistes discrimine tanto perterritus 
vehementissime precari vos audeat, ut rem quam suscepistis, 
strenue prosequamini ; et quo praesentius mali periculum urgere 
videbitur, eo sagaciorem curam atque opportunius remedium li- 
beat adhibere. Quod si dexteritate vestra et ingenio accurate prae- 
stitum fuerit, tunc profecto vobis laetari bcebit ac vobismetipsis 
jure gratulari, non tantum eruditos multiplici doctrina disciplina- 
rum alumnos, verum etiam optimos Patriae cives, optimos Reli- 
gioni filios, optimos Augustissimo Caesari subditos, ut ita dicam, 
peperisse, qui tantum solerriae et studii, tantum curarum ac la- 
borum, tantum publici aerarii dispendium ad juventutem rite in- 
stituendarn sese sponte conferre, et largius effundere gloriatur. 

Atque haec licet universos litterarum ac studiorum Ordines 
aeque respicere videantur, tamen ad vos, egregii Episcopalis Se- 
minarii Moderatores , quos sane inter praecipuos Vineae meae ope- 
rarios existimo recensendos, peculiari quadam ratione pertinere 
censenda sunt. Namque religioni et sapientiae vestrae uberrimi 
illius Viridarii cura et custodia demandata est, ubi tenerae Eccle- 
siastici germinis arbusculae plantatae super decursus aquarum 
aluntur et subcrescunt, quae ad universum Vicetinae Ecclesiae 
agrum excolendum ac locupletandum erunt aliquando traducendae, 
ut fructum suum afferant in tempore suo . Haec pignora electa , 
novella haec Ecclesiae germina, spem nunc animi mei jucundis- 
simam, olim sollicitudinum mearum levamen et solarium,’ pasto- 

ralis ministerii columen, ornamentuni et robur in deliciis semper 
liabebo, nec peramanter invisere, more», ingenium, progressum 
in litteris ac disciplini» percontari, aenmlationem , studium, pieta- 
tem monitis, liortamentis, praemiis ac punitionibus excitare atque 
incendere, nullo umquam tempore praetermittam . 

Agite igitur, Praesides eximii, culdssimi Institutores, et ope- 
ram, quam scite et naviter antea contulistis in rem omnium gra- 
vissimam, indefesse et constanter impendite. Illud autem oro, num- 
quam animo vobis excidat, quanta pietate et doctrina illos potissi- 
mum instructos esse oporteat, qui populis regendis servandisque 
divinitus electi praeclaris ejusmodi virtutibus gemina veluti face 
debent omnibus praelucere; quantique reipublicae Christianae inter- 
sit, ut ad Sanctuarii ministrum instituendum nobilissima^ bae so- 
rores una eonveniant, mutuoque siili adjumento cohaereant et suf- 
fragentur. Doctrina enim sine pietate arrogantem, pietas sine do- 
ctrina reddit inutilem. Quorum quidem altero nihil miserius, al- 
tero niliil Ecclesiae Dei calamitosius potest obtingere . 

Quemadmodum vero omnes Vicetinae Ecclesiae filios infìrmi- 
tati meae divina miseratione concreditos eodem paternae caritatis 
studio complector, omniumque salutem in Christo Jesu ardentissi- 
me concupisco: ita aequissimum esse arbitror, ut ad Cives egre- 
gios Populumque universum eadem convertatur oratio, omnibusque 
sincera cordis mei vota et cogitationes aperte simpliciterque profi- 
teatur. Voluntas mea, Dilecdssimi Filii, gloria Dei, et sanctificatio 
vestra. De omnibus et singulis rationem Deo redditurus, prò omni- 
bus et singulis nullis vigiliis defadgatus, nullis incommodis victus 
aut aerumnis, nullis periculis territus omni ope atque opere non 
renuam noctes atque dies elaborare. Si Ecclesia Dei civitas est, 
super muros filiae Sion excubare ad custodiam, si vinea est, curia 
meis ac sudoribus irrigare, si ovile est, gregem pascere et tu- 
tari sanctum mihi semper ducam et jucundissimum. Quod si vel 

unam ex ovibus meis in discrimen salutis adduci forte cognove» 

» 

ro, hoc certe totum, quod reliquum mihi est senectutis et vi- 
tae,pro ea profundere, Dei gratia adjuvante, et tradere non ex- 
timescam, raemor Apostolici praecepti: » Attendile vobis et uni- 
» verso gregi, in quo vos Spiritus Sanctus posuit Episcopos re- 
ggere Ecclesiam Dei, quam aequisivit sanguine suo» (i i): et 
Euangelicae sententiae: «Bonus pastor animam suam dat prò ovi- 
»bus suis» (12). 

Verum quid milii, Dilettissimi Filii, quid vobis haec omnia, 
si consentiens opera vestra, si vestrae quoque sollicitudines obse- 
quenter alacriterque non accedant? Novi equidem Vicetinae Gentis 
probitatem, novi virtutis indolem, novi docilitatem. Ex quo mihi 
in posterum omnia prospere et feliciter eventura polliceri, et se- 
cundissimos audeo contentionum mearum exitus ominari. Attamen 
tempora quibus vivimus, inimici quibus obsidemur, pericula in 
quibus versamur, formidinein, ut ingenue fatear, et perturbatio- 
nem mihi maximam ingerunt. Fures ex insidiis erumpentes, aprum 
e silvae latebris in vineam nostram, in nostrum ovile irruentem, 
ut segetes atque agnos crudeliter depascantur, jain videor intueri 
et perhorresco. 

Quamobrem vigilate, Dilectissimi Filii, omnes etiam atque edam 
oro atque obtestor, praedamque inhiantibus in fide, in justitia, 
in cantate, in Jesu Ghristi virtute resistite. Cum metu et tremore 
salutem vestram operamini. Quae enirn seminaverit homo, haec 
et metet. Qui seminat in spiritu, de spiritu metet vitam aeter- 
nam. Satagite igitur, ut per bona opera certam vestram voca- 
tionem faciatis: liaec enim facientes non peccabitis aliquando. Co- 
gitate negotium omnium maxime, imo unice necessarium , Dei ni- 
mirum gloriam, et salutem animarum universis prorsus incum- 
bere, nihilque hominibus neque divitias, neque genus, neque vo- 
luptates, neque honores omnino prodesse, si animarum suarum, 
quibus servandis conditi sunt, perniciem atque exitium patiantur. 
Cogitate, nos advenas, peregrinos, viatores brevissimos in terris 

exsistere, aliamque Angelorum patriam , quae nobis quoque pro- 
missa et parata in caelis est, forniosissimam perpetuo manentem 
Givitatem inquirere oportere. Itaque riolite errare. Filli mei Caris- 
simi. Attendite Euangelium Christi, ipsum audite per ministros et 
dispensatores mysteriorum Dei, et ponite verba ejus in cordibus 
vestris. Lucerna enim pedibus vestris verbum Dei, et lumen se- 
mitis vestris. Omnia ejus mandata diligenter custodite, non divi- 
nis tantum, sed humanis edam Ecclesiae, et Principum , quos ve- 
luti parentes populorum ac tutores constituit Deus, legibus obtern- 
perantes: «Reddite, imperat Euangelium, quae sunt Gaesaris Cae- 
«sari, et quae sunt Dei Deo (i 3 ). Omnis anima, praecipit Do- 
jjctor Gentium, potestatibns sublimioribus subdita sit: non est enim 
jjpotestas nisi a Deo: quae autem sunt, a Deo ordinatae sunt. Ideo- 
»que qui resistit potestati, Dei ordinatami resistit. Qui autem re- 
»sistunt, ipsi sibi damnationem acquirunt» (i4)* 

Cum vero nitrii piane per nos ipsos non modo peragere, sed 
nc cogitare quidem, docente eodem Apostolo, valeamus, quid no- 
bis reliquum tandem erit, quam ut ad preces omnium bonorum 
operum radicem, virtutum omnium principium et lòntem humi- 
liter confugiamus? » Omnis enim suffioientia nostra ex Deo est, 
«monet idem Apostolus: omnia possumus in eo, qui nos confor- 
» tat 35 (i 5 ). Nani precationes nostrae tamquam incensum snavis- 
simum efferuntur in caelum, juxta insignem Augustini sententiam, 
ut caelestium donorum copia, ac divinae miserationis opes super 
nos effundantur. » Ascendit precario, et descendit Dei miseratio». 
Cum igitur exploratum sit, neque orationem sine virtute, quae 
a Deo est, neque sine orarione consistere posse virtutem, necesse 
omnino est, ut ad exsequenda quae cuique incumbunt officia, in 
ornni orarione cum gratiarum actione peritiones vestrae inuote- 
scant apud Deum, a quo omne datum optimum, et omne donum 
perfectum descendit. Quare «obsecro vos, Dileciissimi, cum lau- 
«dato Apostolo, orationes fieri prò omnibus» (16). In primis vero 

Patrem iuminum ardentissimis precibus exorate, ut Rectori Su- 
premo Gregorio XVI eo uberiorem sapientiae et fortitudinis spi- 
ritum ad exagitatam Petri navim in tantae profunditatis oceano 
gubernandam dignetur impertiri, quo veliementiores fluctus ac tem- 
pestates in eam irnpiis turbulentissimorum hoininum conatibus ex- 
citantur. Patrem Iuminum exorate prò Imperatore Augustissimo 
ac Rege nostro Franosco de totius Europae tranquillitate prae- 
clare merito, ut ingens quod consilio et religione moderatur Im- 
perium , potentia, dignitate, populoriun amore floreat quotidie ma- 
gia ac roboretur, nosque ea incoliunitate et pace, qua Kdelissi- 
mos subditos, nationibus- exteris invidentibus, sospitat ac tutatur, 
quam diutissime perlruamur. Exorate prò cunctae Caesareae Fa- 
miliae, ac potissimum prò soavissimi Principia ac Proregis nostri 
Rainerii prosperiate , in quo nobilissimam Fraternae sapientiae ac 
probitads imaginem lubentissime intuemur. A Patre denique lu- 
minimi ac totius consolationis liominum egentissimo Episcopo ve- 
stro opem et auxilium omnibus precibus exorate. 

Dulcissima illa misericordiae Mater, cujus insigne Simulacrum 
Civitatem banc cum universa Provincia sibi maxime devota ma- 
terni oculis ex imminenti vertice prospectat, vigilique amore com- 
plectitur ac tuetur, cujusque vos praesentissimum in aerumnis, in 
angustila, in periculis numen experti saepissime fuistis, cui glorio- 
se ab Archangelo salutatae Catliedralis Basilica sacra est: illa me 
quoque, obsecro, ad Ecclesiae vestrae gubernacula sedentem pla- 
cido ore aspicere ac tueri non dedignetur. Inclyti Martyres Vin- 
centi, Felix et Fortunate, quorum nomine et auspiciis Vicetina efflo- 
rescit Ecclesia: tuque Gajetane, lieros gloriosissime, Urbis et Patriae 
lumen, praesidium et gloria; vos denique omnes almae Sionis inco- 
lae, quorum patrocinio singulae bujus Dioecesis ab antiquis tempo- 
ribus laetantur Ecclesiae, una cum potentissima caeli terraeque 
Regina ab Unigenito ejus Filio divini Spiritus sapientiam Cathedrae 
Episcopalis assistricem mihi enixe precaminor, ut qui infìrmitatis 

meae consci us sola ejus virtute confido, spiritu lòrtitudinis induar 
ex alto, cunctisque periculis et adversis grafiae caelestis auxilio 
superatis, consummem cursum meum per dispensationem verbi 
in aedificationem corporis Ecclesiae, cujus caput est Chrislus. In 
cujus nomine et cantate, Venerabiles Fratres, Filii mei carissimi, 
unumquemque vestrum in osculo sancto amplector, vobisque Pa- 
storalem Benedictionem peramanter impertior, orans, 55 ut Gra- 
fia et Pax Domini Nostri Jesu Christi, et communicatio Spiritus 
Sancti sit cum omnibus vobis » . 

Patavii die Consecrationis meae XIV. Kal. Decemb. i83a. 



JOAN. JOSEPH Episcopus. 

Sebastiani Veneri i Episcopi. 

